Margit Anna Kristina Bergstrand (s. 4. lokakuuta 1963 Tukholma, Ruotsi) on ruotsalainen maajoukkuetasolla 1980-, 1990- ja 2000-luvuilla pelannut jääkiekkoilija, jonka pelipaikka oli hyökkääjä. Hän pelasi Ruotsin naisten jääkiekkomaajoukkueessa olympialaisten naisten jääkiekkoturnauksessa 1998 Naganossa sekä 2002 Salt Lake Cityssä, jolloin Ruotsin joukkue saavutti pronssia. MM-kilpailuissa hän edusti maajoukkuettaan Kanadassa 1990 ollen joukkueen kapteeni, Suomessa 1992, Yhdysvalloissa 1994, Kanadassa 1997, Kanadassa 2000 sekä Yhdysvalloissa 2001 ja EM-kilpailuissa Saksassa 1989, Tšekkoslovakiassa 1991, Tanskassa 1993 sekä Suomessa 1995. Seuratasolla Bergstrand edusti Ruotsin naisten toiseksi ylimmän jääkiekkosarjatason MB Hockeytä.